ময়না (চলচ্চিত্র)

ময়না  বিভিন্ন দেশে একাধিক আন্তর্জাতিক পুরস্কারপ্রাপ্ত বাংলাদেশী পূর্ণদৈর্ঘ্য চলচ্চিত্র। জাজ মাল্টিমিডিয়ার ব্যানারেমোহাম্মদ আলিম উল্লাহ খোকনের গল্পে সিনেমার পরিচালনার পাশাপাশি চিত্রনাট্য ও সংলাপ লিখেছেন মনজুরুল ইসলাম মেঘ। নাম ভূমিকায় অভিনয় করেছেন রাজ রিপা এবং তার বিপরীতে ছিলো আমান রেজা, কায়েজ আরজু, আফফান মিতুল ও আরেফিন জিলানী। সিনেমায় এক মেয়ের জীবন সংগ্রামের গল্প তুলে ধরা হয়েছে। 

সিনেমাটির মাধ্যমে নবাগত নায়িকা রাজ রিপার প্রথমবার বড় পর্দায় অভিষেক হয়। বিশেষ চরিত্রে অভিনয় করেছেন নায়ক শিশির সরদার, নায়িকা এঞ্জেলা জলি, আপন ও শিশুশিল্পী জান্নাতুল ভোর। ২০২৫ সালের ১৩ জানুয়ারি চলচ্চিত্রটির প্রথম দর্শন পোস্টার প্রকাশ করা হয় এবং ১৪ ফেব্রুয়ারি প্রেক্ষাগৃহে মুক্তি পায়।

 অভিনয়শিল্পী 
 ময়না চরিত্রে রাজ রিপা 
 কায়েস আরজু
 আমান রেজা
 আফফান মিতুল
 সুব্রত বড়ুয়া
 নাদের চৌধুরী
 মোমেনা চৌধুরী
 স্মৃতি রাণী দেবী
 খলিলুর রহমান কাদেরী
 সূচনা শিকদার
 সীমান্ত আহমেদ
 আরেফিন জিলানী
 আনোয়ার হোসেন
 তাহমিনা মোনা
 তিশা আক্তার
 তমা খান
 আনিকা আক্তার
 শিশির সরদার
 এঞ্জেলা জলি
 আপন
 জান্নাতুল ভোর

 মুক্তি 
দীর্ঘদিন বিলম্বের পর ২০২৫ সালের ১৪ ফেব্রুয়ারি চলচ্চিত্রটি অরুণ চৌধুরী পরিচালিত জলে জ্বলে তারার সাথে সংঘর্ষে বাংলাদেশের ১৬টি প্রেক্ষাগৃহে মুক্তি পায়। 

২০২৩ সালের ১৪ ডিসেম্বর টিজার এবং ২০২৫ সালের ৬ ফেব্রুয়ারি জাজ মাল্টিমিডিয়ার ইউটিউব চ্যানেলে ট্রেইলার প্রকাশ করা হয়।
প্রদর্শনী ও পুরস্কার
ময়না দক্ষিণ কোরিয়ার ২১ তম আপোরিয়া আন্তর্জাতিক ভিলেজ চলচ্চিত্র উৎসবে অফিসিয়াল সিলেকশন পেয়ে প্রদর্শিত হয়েছে। লন্ডনের ২৫তম ইএমএমএএস বিবিসি ফেস্টিভ্যাল অব মাল্টিকালচারাল ২০২৩-এ সেরা ফিল্ম প্রডাকশন পুরস্কার অর্জন করেছে। ইতালির ১০ম গালফ অফ নেওপাল ইন্টারন্যাশনাল ফিল্ম ফেস্টিভাল এ সেরা চলচ্চিত্র পরিচালক ও স্পেশাল মেনশন পুরস্কার অর্জন করেছে, ৬ষ্ঠ সিনেমাকিং আন্তর্জাতিক চলচ্চিত্র উৎসব এ পুরস্কার অর্জন করেছে। ইতালির কলিজিয়াম আন্তর্জাতিক চলচ্চিত্র উৎসব ২০২৩ এবং ভারতের মুম্বাইয়ে গোল্ডেন জুরি চলচ্চিত্র উৎসব ২০২৩-এ সেমিফাইনালিস্ট হিসেবে বিশেষ পুরস্কার অর্জন করেছে।
 তথ্যসূত্র 

 বহিঃসংযোগ 



বিষয়শ্রেণী:২০২৫-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশে ধর্ষণ নিয়ে চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র